AIŠKINAMASIS RAŠTAS

Dėl Molėtų rajono savivaldybės neformaliojo švietimo mokyklų klasių (grupių) skaičiaus ir dydžio 2021 – 2022 mokslo metams nustatymo

1. Parengto tarybos sprendimo projekto tikslai ir uždaviniai:

Šio Savivaldybės tarybos sprendimo tikslas – vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 2 dalies 1 punkto b papunkčiu Molėtų rajono kūno kultūros ir sporto centrui bei Molėtų menų mokyklai nustatyti klasių (grupių) skaičių 2021 – 2022 mokslo metams.

Molėtų menų mokyklos Dailės skyriuje 2021 – 2022 mokslo metais komplektuojama 18 klasių (118 mokinių), Muzikos skyriuje 67 klasės (208 mokiniai). Iš viso mokysis 326 mokiniai. Dailės skyriuje padaugėjo klasių (grupių) Alantos gimnazijoje ir Giedraičių Antano Jaroševičiaus gimnazijoje atidarius papildomai dailės klases. Nes mokiniai norintys mokytis dailės po pamokų neturi galimybės atvykti į Molėtus. Muzikos skyriuje taip pat klasių padaugėjo dėl klasių atidarymo Alantos gimnazijoje.

1. Siūlomos teisinio reguliavimo nuostatos:

Patvirtintu sprendimu nustačius klasių (grupių) skaičių ir dydį Molėtų r. kūno kultūros ir sporto centre bei Molėtų menų mokykloje įstaigų vadovai nustatys mokytojų pareigybių skaičių įstaigos darbuotojų pareigybių sąraše.

3. Laukiami rezultatai:

Teigiama: nustatytas klasių(grupių) ir mokinių skaičius Molėtų menų mokykloje ir Molėtų r. kūno kultūros ir sporto centre.

Neigiamų: nenumatyta.

1. Lėšų poreikis ir jų šaltiniai:

Formalųjį švietimą papildančiam ugdymui skiriamos mokymo lėšos, tėvų sumokamo mokesčio už ugdymą lėšos, savivaldybės biudžeto lėšos. Molėtų r. kūno kultūros ir sporto centrui papildomų lėšų nereikės. Molėtų menų mokyklai šiais metais dėl mokytojams pakilusių kvalifikacinių kategorijų, padidėjusių darbo krūvio truks 1200 eurų.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.